b'\n_START_ARTICLE_\nCosta Concordia\n_START_SECTION_\nPramogos laive\n_START_PARAGRAPH_\nLaive yra 4 atskiri baseinai, poilsio zona kartu su sveikatingumo klubu, sauna, pirtys ir soliariumai. Taip pat \xc4\xafrengtas teatras, kino teatras, meno galerija ir kazino.\n_START_SECTION_\n2008\xc2\xa0m. incidentas Palerme\n_START_PARAGRAPH_\n2008\xc2\xa0m. lapkri\xc4\x8dio 22 d. Costa Concordia laivas su keleiviais stipraus v\xc4\x97jo buvo nustumtas nuo kurso ir atsitrenk\xc4\x99s \xc4\xaf uosto \xc4\xafrenginius prie Sicilijos Palermo miesto. Nebuvo prane\xc5\xa1ta apie nukent\xc4\x97jusius, o laivas v\xc4\x97liau t\xc4\x99s\xc4\x97 savo kelion\xc4\x99.\n_START_SECTION_\n2012\xc2\xa0m. sausio 13 d. avarija\n_START_PARAGRAPH_\nPasaulio d\xc4\x97mesio \xc5\xa1is laivas sulauk\xc4\x97 2012\xc2\xa0m. sausio 13 d., kuomet jis u\xc5\xbeplauk\xc4\x97 ant seklumos \xc5\xa1alia D\xc5\xbeilijos salos. Apie 4 000 keleivi\xc5\xb3 buvo evakuojama. I\xc5\xa1 j\xc5\xb3 30 \xc5\xbeuvo ir du nesurasti. _NEWLINE_11 met\xc5\xb3 darbo sta\xc5\xbe\xc4\x85 turintis kapitonas Franco Schettino dav\xc4\x97 parodymus D\xc5\xbeiljo saloje ir parei\xc5\xa1k\xc4\x97, kad laivas nebuvo nukryp\xc4\x99s nuo kurso. Tai patvirtino ir laivo savinink\xc4\x97s kompanijos Costa Crociere atstovai. J\xc5\xb3 teigimu, \xc5\xa1iuo mar\xc5\xa1rutu i\xc5\xa1 \xc4\x8civitavekijos \xc4\xaf Savon\xc4\x85 laivas plaukiojo kiekvien\xc4\x85 savait\xc4\x99. Toskanos provincijos prokurat\xc5\xabra sulaik\xc4\x97 laivo kapiton\xc4\x85 ir jo vyresn\xc4\xafj\xc4\xaf pad\xc4\x97j\xc4\x97j\xc4\x85 Ciro Ambrosio. Jiems prad\xc4\x97ta baud\xc5\xbeiamoji byla d\xc4\x97l nety\xc4\x8dinio nu\xc5\xbeudymo ir d\xc4\x97l to, kad jie paliko laiv\xc4\x85 dar nesibaigus keleivi\xc5\xb3 evakuacijai. Kaip \xc5\xbeinia, avarijos metu laiv\xc4\x85 paskutinis turi palikti kapitonas. \xc5\xa0is teisinasi, kad sm\xc5\xabgio metu buvo susitrenk\xc4\x99s galv\xc4\x85, tad laiv\xc4\x85 paliko su pirmaisiais keleiviais._NEWLINE_2013\xc2\xa0m. rugs\xc4\x97jo 17 d. buvo baigti laivo atstatymo \xc4\xaf vertikali\xc4\x85 pad\xc4\x97t\xc4\xaf darbai. \xc5\xa0i proced\xc5\xabra, trukusi 19 valand\xc5\xb3, kainavo 799 milijonus JAV doleri\xc5\xb3._NEWLINE_Po laivo pak\xc4\x97limo pra\xc4\x97jus 9 dienoms \xc5\xa1alia jo buvo rasti dviej\xc5\xb3 dingusi\xc5\xb3 \xc5\xbemoni\xc5\xb3 palaikai._NEWLINE_2014\xc2\xa0m. liepos 23 d. i\xc5\xa1keltas laivas su pritvirtintais oro rezervuarais buvo nuplukdytas \xc4\xaf Genujos uost\xc4\x85, kuriame tur\xc4\x97t\xc5\xb3 b\xc5\xabti supjaustytas metalo lau\xc5\xbeui._NEWLINE_Galutinis laivo i\xc5\xa1ardymas \xc4\xafvyko 2017 m. liepos 7 d.'